Интервюта със заинтересованите лица

# Обикновени планинари

## Колко често ходите на планина?

3-5 пъти годишно

## Каква информация Ви трябва при организиране на преход до дадена дестинация?

Начална и крайна точка, продължителност на прехода, има ли хижи по пътя, каква е маркировката, каква е прогнозата за времето там, каква е сложността на маршрута.

## Какви затруднения имате при намирането на нужната за Вас информация?

Прекалено много източници и не мога да преценя кои са достоверни. Прекарвам много време по фейсбук групи да задавам въпроси и да търся други подходящи такива.

## Нашата система предлага възможност да разгледате структурирана информация за почти всички планински пътеки на територията на България. Би ли Ви било полезно да ползвате такава система, или предпочитате да проверявате различни източници?

Би ми било полезно, но все пак е хубаво да се чуе мнение от различни хора.

## Нашата система е планирана да предлага форум за всяка пътека, като там туристите, които са я посетили, могат да оставят коментари, свързани със състоянието, сложността и всичко друго, свързано с нея. Това би ли наклонило везните в полза на системата?

Определено. Така звучи много по-удобно от многочасовото четене на най-различни публикации по групи. Харесва ми, че цялата информация, която ми е нужна, ще е на едно място.

## Когато сте на почивка в дадена местност, проучвате ли предварително какво може да се посети там, или разчитате само на местните хора да Ви кажат за нещо?

Чета, опитвам се да намирам информация, но особено когато мястото е по-непопулярно, е много сложно да намерим разнообразие от места за разглеждане.

## Значи би Ви било полезно ако приложението ни Ви показва предложения за близки маршрути до Вас?

Определено.

## Когато ходите в планината, ползвате ли навигационни устройства, или разчитате на маркировката там?

Разчитам предимно на маркировка, тъй като намирането на тракове е много сложно, а понякога преходите ни са планувани в последния момент.

## А разчитате ли и двата типа маркировка – лятна и зимна?

Лятната да, за зимната знам, че трябва да се следват коловете и да се ходи по билото, за да не падне лавина към нас.

## Това е така. А знаете ли как да се ориентирате по коловете в лоши метеорологични условия, например мъгла?

Честно да си кажа, не, но досега не ми се е налагало.

## А бихте ли искали да се научите, все пак в планината постоянно се случват непредвидени ситуации?

Така като казвате, имате право. Да, бих, но не съм виждал такава информация никъде.

## Нашата система предлага секция със съвети, която да помогне на всички планинари да бъдат по-подготвени когато тръгват на поход. Нашата цел е да предотвратим колкото се може повече непредвидени ситуации. Като споменахме това, когато ходите на поход и забележите нещо нередно или опасно, сигнализирате ли някъде за него?

Не.

## А бихте ли сигнализирали чрез нашето приложение, с цел предупреждаване на други туристи, които са наблизо и се интересуват от същия маршрут?

Да, звучи ми много удобно и полезно.

## Какви съвети биха Ви били полезни?

Съвети за безопасност, екипировка, реагиране в непредвидени ситуации.

## А бихте ли попълвали интерактивни куизове, свързани с тези съвети?

Да, тъкмо ще запомня информацията по-бързо. Стига да не са прекалено дълги де.

## Досега говорихме за самостоятелни походи. Ходили ли сте на организирани такива и ако да, лесно ли си намирате подходящо мероприятие?

Да, няколко пъти. Малко по-сложно е, защото трябва да се проучи повече и от по-рано, ако е за някое специфично място.

## Нашата система предлага търсене и записване за мероприятия, подходящи за Вас, изцяло в нея, не е нужно да посещавате стотици сайтове и групи, докато успеете да организирате Вашия поход. Понеже обмисляме туристическите дружества да добавят водачите по-рано, важно ли е за Вас те да са лицензирани?

Да, определено.

## Благодарим Ви за това интервю. Ако има нещо, което не сме споменали, но бихте искали да ни попитате или да ни предложите нещо свързано със сайта, заповядайте.

Ами аз ви казах, че проверявам дали има хижи по маршрута, но не чух да има такава конкретна функционалност. Бихте ли добавили, тъй като според мен ще е от полза на много хора?

## Разбира се, ние сме отворени за нови предложения от нашите потенциални потребители и със сигурност ще намерим начин да го добавим към системата, ако получим съответната подкрепа за идеята.

# Туристически дружества

## От колко време се занимавате с туристическа дейност?

Почти десет години.

## Колко хора членуват във вашето дружество?

Около стотина, малко по-малко.

## Как организирате своите събития с толкова много хора? Свързвате се с всеки по отделно, или по друг начин?

Пращаме имейли на членуващите и няколко дни по-късно добавяме и събитието и на нашата фейсбук страница.

## А как точно става записването за едно такова събитие?

Хората, които имат желание да участват, ни пращат имейл или съобщение във фейсбук, след което им даваме банкова сметка, по която да преведат капаро за участие. Ако не го преведат до три дни, тяхното място автоматично се освобождава.

## Нашата система предлага решение на този процес. При нас всичко ще се случва автоматизирано, от Вас се иска да въведете максималния брой хора, които могат да се запишат за участие, сумата, която трябва да заплатят, както и кои ще са водачите, а системата ще си следи кога ще се запълнят местата. Бихте ли били склонни да опитате този начин на организация?

Защо не, звучи като голямо улеснение за нас.

## А бихте ли плащали, за да се възползвате от тази услуга?

Зависи колко и дали ни допада. Ако ни хареса сме склонни да даваме 10% от печалбата си за съответното мероприятие на Вас.

## Бихте ли добавили, или съответно премахнали нещо от нашата система така, както Ви я представихме?

Тъй като трябва да обявяваме водачи за събитията, би било хубаво да се сложи минимален лимит за това, в зависимост от големината на групата и сложността на прехода. Като споменахме сложност, може би е хубаво да се добави такава с няколко степени, по които хората да могат да филтрират, за да не се окажат неподготвени, така както нямаме обратна връзка с тях.

# Водачи

## От колко време се занимавате с тази професия?

От шест години.

## Случвало ли Ви се е да сте някъде и да не знаете накъде да продължите?

Случвало се е, но това е рядкост, обикновено при много лоши метеорологични условия. Също така, ние сме обучени да се ориентираме бързо в обстановката, така че да не поставяме хората, които водим, в риск.

## А знаете ли за други водачи, на които им се е случвало да не преценят правилно в дадена ситуация?

Лицензирани водачи – не, там случаите са единични. Но има доста хора, които са минавали няколко пъти през дадено място, и почват да водят хора там. Това е изключително опасно, тъй като поставят голяма група хора в опасност. Времето в планината се сменя много бързо и ако падне мъгла или се извие буря, тези хора не знаят какво да правят, тъй като нямат необходимото обучение. Също така си има лимит колко хора може да води един водач, няма как да тръгне с група сто хора, тъй като няма как да следи абсолютно всички от тях.

## Нашата система държи на безопасността и сме сметнали за неоходимо да добавим функционалност, която да позволява само лицензирани водачи да водят походи на туристически дружества. Тъй като вижданията ни тук съвпадат, бихте ли използвали такава система?

Да, разбира се. Това е правилното, не само за нас като водачи, но най-вече за хората, които се доверяват на нас.

## Казахте, че един водач не може да води прекалено много хора. Колко максимум може да води?

Много зависи от терена, но между 15-20 максимум. Като за по-опасен терен 10-15 най-много, за да може да помогне на всеки индивидуално, при нужда.

## А бихте ли се регистрирали в такова приложение, ако след даден поход хората, които са присъствали, Ви оценят как сте се справили според тях, и тази информация стане публична.

Ами да, нямам нищо против. Градивната критика е полезна, за да знае човек къде да насочи своите усилия. Също така, много колеги са се самозабравили и не винаги действат както е редно. Такъв тип обратна връзка би помогнала много на хората, които работят с желание, тъй като ще бъдат забелязани заради своят професионализъм. Което си е бонус за работата, така повече дружества ще искат да работят с нас.

## Бихте ли добавили, или съответно премахнали нещо от нашата система така, както Ви я представихме?

Само нещата, които сега изяснихме, друго може би не.

# Маркировачи

## От колко време се занимавате с доброволческа дейност?

Малко повече от пет години.

## Необходимо ли е нещо конкретно, за да стане човек маркировач, или всеки може да си купи боя и да ходи по планините да прави пътеки?

Маркировачите минаваме през много работа, докато стигнем до боядисването и поставянето на маркировки. Първо се проучва маршрута на карта, след това се обхожда, за да се провери дали оттам може да мине пътека, записват се важни разклони, където човек може да се обърка, маркировката се съгласува с тази на съседни пътеки, ако има такива. Едно от най-важните неща е да се съгласува създаването на новата пътека с общината, на чиято площ се намира тя. Тези преговори не са никак леки и хората много често не са склонни от първия път да разрешат такова нещо. За това се изискват много търпение и нерви, именно затова и толкова малко хора се занимават с доброволческа дейност. Чак след като е получено разрешение, се купуват необходимите материали, изготвят се информационни табла и насочващи табелки за разклоните. Ако пътеката е зимна, то за там трябват колове и друг тип табелки.

## Как намирате хора, които да Ви помагат, все пак цялото това начинание за тях, а и за Вас, е неплатено?

Публикуваме обяви на нашата фейсбук страница и който има желание да се включи, се включва, не поставяме лимит на хората, които ще дойдат, тъй като всяка помощ е желана и необходима.

## А как намирате финансиране за тази Ви дейност, все пак тези материали и табелки, колове и табла не са евтини?

Така е, не са евтини. На определени периоди от време обявяваме дарителски каузи, чрез които хората могат да дарят колкото сметнат за необходимо и колкото имат, разбира се. Също така разчитаме на нашата членска такса, която отново се оползотворява положително.

## Когато обновите или създадете нова пътека, как я популяризирате?

Ние сме я обявили за хората още когато сме започнали почистването и. Так идват хора, които казват на познати и новината се носи. Отделно, след като пътеката е готова, то се организира някакво събитие, което минава през нея, за да стане още по-популярна на хората. Тези събития се публикуват на нашата фейсбук страница.

## Бихте ли желали да ползвате система, която Ви позволява да споделите информацията за такива пътеки с много хора, които веднага да научат за тях?

Да, разбира се. Това, което правим, е за хората. Така че колкото повече хора знаят за пътеките, толкова по-добре за тях, получават още нови места, които да опознават и сред които да си почиват.

## Бихте ли добавили, или съответно премахнали нещо от нашата система така, както Ви я представихме?

Би било хубаво да може да обявяваме такива събития, щом ще достига до много повече хора тази информация. Също така, опция за дарителски компании също ще е от полза. Дори да не могат да се включат физически, някои хора ще поискат да дарят дори малко количество с цел по-лесно подновяване или съдаване на дадена пътека.

# Спасители

## От колко време се занимавате със спасителни дейности?

Приблизително девет години.

## Често ли хората, които спасявате, са неподготвени за условията?

Доста често, да. Но има и хора, които по една или друга причина изпадат в опасни ситуации, а не са неподготвени.

## Нашата система предлага съвети, които потребителите да четат, с цел да са по-информирани за това как трябва да са екипирани, какво да си носят, кога да ходят на походи и други. Смятате ли, че ще е полезно?

Смятам, да. Но трябва да се добавят повече съвети от тези, защото неинформираността е сравнително голяма.

## Какви съвети бихте препоръчали да добавим?

Освен тези за екипировка и време, би било хубаво да се добавят съвети за ориентиране сред природата, за оказване на първа помощ при нужда, както и много други.

## Бихте ли добавяли съвети, които считате за необходими, към нашата система?

Да, като се надявам, че хората ще ги прочетат и ще научат нещо ново и несъмнено полезно.

## А когато се появи нужда от Вашата помощ, хората лесно ли се ориентират при намирането на контактите Ви?

Ако са в планината, по-скоро не, защото няма как да стигнат до нашия сайт, където са написани за отделните бази.

## Бихте ли добавили, или съответно премахнали нещо от нашата система така, както Ви я представихме?

Би било хубаво да имате опция за офлайн режим, в който да могат да се достъпят нашите телефони, както и да се преглежда по-важната информация като информация за пътеката, на която трябва да сте, или пък съветите, за които говорихме.

Допълнително интервю с неопитен планинар:

**Кое е първото, което подготвяте при подготвянето на поход?**

Неопитния планинар обясни, че избира своята дестинация, от познати или в интернет. А след това избира място за спане.

- Форум, хората споделят къде са ходили

- Предложение на деня за дестинация.

- Предложения за хижи около пътека

**Попадали ли сте в неочаквана ситуация и ви се е искало да сте по-запознати?**

Неопитният планинар сподели, че веднъж е паднала доста гъста мъгла и са се отклонили. Започнали да следват маркировка, която впоследствие се оказва зимната.

- Маркировка на пътеките (и двете)

- Съвети

- Предложения за съвет на ден

**Бихте ли чели съвети какво да правите в дадени ситуации, в планината?**

**Неопитният планинар сподели, че няма време да се запознава с подобна информация.**

- Съветите да са представени по интерактивен начин – кратки и да носят някакви точки при правилно отговорен тест.

**Организирате ли се да ходите с група в планината?**

Неопитният планинар сподели, че се организират с приятели и ходят заедно.